2023 7 3
LT
Europos Sąjungos oficialusis leidinys
L 168/23
(8)
tokia padėtis yra konkreti problema, kuriai taikomas Reglamento (ES) Nr.
1308/2013 221 straipsnis.
Šios konkrečios problemos, kuri yra aktuali keliuose kelių valstybių narių regionuose, neįmanoma išspręsti to reglamento 219 arba 220 straipsnyje numatytomis priemonėmis, nes ji nėra konkrečiai susijusi nei su esamu rinkos sutrikimu arba konkrečiu tokio sutrikimo pavojumi, nei su kovos su gyvūnų ligų plitimu priemonėmis arba vartotojų pasitikėjimo praradimu dėl pavojaus visuomenės, gyvūnų ar augalų sveikatai.
Be to, siekiant užtikrinti, kad ūkininkų ekonominis gyvybingumas tam tikruose Bulgarijos, Vengrijos, Lenkijos, Rumunijos ir Slovakijos regionuose toliau sparčiai nemažėtų, reikia skubiai imtis intervencinių veiksmų;
(9)
todėl tikslinga nustatyti skubios paramos priemonę ir Bulgarijai, Vengrijai, Lenkijai, Rumunijai ir Slovakijai skirti finansinę dotaciją ūkininkams, nukentėjusiems nuo išaugusio grūdų ir aliejingųjų sėklų importo iš Ukrainos, paremti tik tikrai būtinu laikotarpiu;
(10)
Bulgarijai, Vengrijai, Lenkijai, Rumunijai ir Slovakijai skirtina suma turėtų būti nustatyta visų pirma atsižvelgiant į jų atitinkamą svorį Sąjungos žemės ūkio sektoriuje, remiantis tiesioginėms išmokoms taikomomis grynosiomis viršutinėmis ribomis, nurodytomis Europos Parlamento ir Tarybos reglamento (ES) Nr.
1307/2013 (4) III priede, ir santykiniu grūdų ir aliejingųjų sėklų prekybos augimu tose šalyse;
(11)
Bulgarija, Vengrija, Lenkija, Rumunija ir Slovakija turėtų paskirstyti pagalbą veiksmingiausiais kanalais, remdamosi objektyviais ir nediskriminaciniais kriterijais, kuriais atsižvelgiama į sunkumų ir ekonominės žalos, kuriuos patiria grūdus ir aliejingąsias sėklas auginantys ūkininkai paveiktuose regionuose, mastą ir kartu užtikrinama, kad tie ūkininkai būtų galutiniai pagalbos gavėjai ir būtų vengiama bet kokio rinkos ir konkurencijos iškraipymo;
(12)
Bulgarijai, Vengrijai, Lenkijai, Rumunijai ir Slovakijai skirta suma kompensuotų tik dalį paveiktų regionų ūkininkų patirtų faktinių nuostolių, todėl šioms valstybėms narėms turėtų būti leista suteikti papildomą nacionalinę paramą tiems gamintojams laikantis šiame reglamente nustatytų sąlygų ir terminų;
(13)
siekiant Bulgarijai, Vengrijai, Lenkijai, Rumunijai ir Slovakijai suteikti lakstumo skirstyti pagalbą pagal aplinkybes, kuriomis reikia susidoroti su ūkininkų patiriamais sunkumais, joms turėtų būti leista ją sumuoti su kita parama, finansuojama Europos žemės ūkio garantijų fondo ir Europos žemės ūkio fondo kaimo plėtrai lėšomis, išvengiant kompensacijos permokos ūkininkams;
(14)
kad būtų išvengta kompensacijos permokos, Bulgarija, Vengrija, Lenkija, Rumunija ir Slovakija turėtų atsižvelgti į paramą, suteiktą pagal kitas nacionalines ar Sąjungos paramos priemones arba privačias schemas, siekiant reaguoti į išaugusio grūdų ir aliejingųjų sėklų importo iš Ukrainos poveikį paveiktuose regionuose;
(15)
atsižvelgiant į tai, kad Sąjungos pagalbos sumos nustatytos eurais, ir siekiant užtikrinti, kad pagalba būtų skiriama vienodomis sąlygomis ir vienu metu, būtina nustatyti euro kaip nacionalinės valiutos neįsivedusioms valstybėms narėms – Bulgarijai, Vengrijai, Lenkijai ir Rumunijai – skirtos sumos konvertavimo datą.
Kadangi šiame reglamente galutinis pagalbos paraiškų pateikimo terminas nenumatytas, taikant Komisijos deleguotojo reglamento (ES) 2022/127 (5) 30 straipsnio 3 dalį tikslinga laikyti, kad šiame reglamente nustatytoms sumoms taikomą valiutos kursą lemiantis operacinis įvykis yra šio reglamento įsigaliojimo data;
(16)
dėl su biudžetu susijusių priežasčių Sąjunga turėtų finansuoti Bulgarijos, Vengrijos, Lenkijos, Rumunijos ir Slovakijos patirtas išlaidas tik jei jos patirtos iki tam tikros leidžiamos datos;
(4) 2013 m. gruodžio 17 d. Europos Parlamento ir Tarybos reglamentas (ES) Nr.
1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr.
73/2009 (OL L 347, 2013 12 20, p. 608).
(5) 2021 m. gruodžio 7 d.
Komisijos deleguotasis reglamentas (ES) 2022/127, kuriuo Europos Parlamento ir Tarybos reglamentas (ES) 2021/2116 papildomas mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir euro naudojimo taisyklėmis (OL L 20, 2022 1 31, p. 95).